שולמית אליאש

שולמית אליאש (נולדה ב-1941) היא היסטוריונית ישראלית.

ביוגרפיה

נולדה בישראל, בתם של רחל והרב שלמה טנא. בוגרת המחלקה להיסטוריה באוניברסיטת בר-אילן.

פרסמה מחקרים רבים בנושא ארץ ישראל בימי המנדט הבריטי ובסוגיית הרבנות הראשית בארץ ישראל ובמדינת ישראל. ספרה "גולי אצ"ל ולח"י" זכה בפרס ז'בוטינסקי לספרות ולמחקר לשנת תשנ"ז. פרסומיה מופיעים בכתבי עת שונים, בהם קתדרה וסיני.

הייתה שותפה בצוות החוקרים והכותבים של לקסיקון האישים של ארץ-ישראל: 1799-1948. מעורכי ספר הזיכרון "משואה ליצחק" שיצא לאור בשנת 2008, במלאת 50 שנה לפטירת הרב יצחק אייזיק הלוי הרצוג.

חברת מכון ז'בוטינסקי וייצגה את המכון כחברה במועצה הציבורית להנצחת זאב ז'בוטינסקי שהוקמה בשנת 2005. כמו כן נמנית עם צוות המכון לחקר הציונות הדתית על-שם ד"ר זרח ורהפטיג.

משפחתה
נישאה לעו"ד אמוץ אליאש, לשעבר סגן ראש עיריית רמת גן. היא כלתם של יחיאל אליאש, מייסד תנועת בני עקיבא, ומרים אליאש, ממייסדות תנועת אמונה לאישה הדתית. גיסתה היא שרה אליאש.

ספריה
 גולי אצ"ל ולח"י: במחנות המעצר באפריקה 1948-1944, הוצאת אוניברסיטת בר-אילן, 1996
 הפולמוס ביישוב היהודי בארץ ישראל על תוכנית החלוקה, הוצאת אוניברסיטת בר-אילן
 הצלת ישיבות פולין שנמלטו לליטא בראשית המלחמה, מורשת, בית עדות על שם מרדכי אנילביץ, 1982
 The Harp and the Shield of David: Ireland, Zionism and the State of Israel, Routledge, London 2007

קישורים חיצוניים
  הרבנות הראשית לארץ ישראל והנישואין הפיקטיביים בשנות ה-30, אתר דעת
 
  השבת גולי קניה לארץ ישראל בהיבט הבריטי, "קתדרה"
 
 
 

בעלות תואר דוקטור מאוניברסיטת בר-אילן
בעלי תואר דוקטור מאוניברסיטת בר-אילן
היסטוריוניות ישראליות
היסטוריונים ישראלים
היסטוריונים של ישראל
היסטוריוניות של ישראל
זוכי פרס ז'בוטינסקי
סגל אוניברסיטת בר-אילן: היסטוריה כללית
ישראליות שנולדו ב-1941
ישראלים שנולדו ב-1941